als_Latn dik_Latn sag_Latn
Raundi i 1/8-ave të Uefa Europa League nxori jashtë kompeticionit Napolin Fiorentinën dhe Totenhem ndërsa Juventus arriti të priste vetëm në minutat e fundit një biletë për në çerekfinale. Në sfidën që u transmetua në Vizion Plus, Napoli nuk shkoi më shumë se barazimi 2-2 me Porton duke përfunduar aventurën në turneun prestigjioz kjo edhe pas rezultatit 0-1 të takimit të parë. Skuadra e Benitez e filloi mjaft mirë takimin duke gjetur rrjetën në minutën e 21 me Pandev, por edhe duke humbur mjaft raste përpara portës. Por pjesa e dyte pati një tjetër tablo me portugezët që morën frenat e lojës. Në minutën e 69 Ghilas barazoi shifrat ndërsa 6 minuta më vonë Quaresma kaloi për herë të parë në avantazh Porton. Goli i Zapates në minutën e parë të shtesës nga Zapata ishte sa për statistikë.
Juventus shoi shpresat e Firorentinës për të prekur çerekfinalet, duke fituar 1-0 në Firence dhe duke e berë të pavlefshëm rezultatin 1-1 të takimit të parë. Pas një pjese të parë me vendasit më të qartë në aksionet e tyre, skuadra e Kontes u zgjua në të dytën, duke dominuar ndeshjen. Sfida u zgjidh në minutën e 71 kur pas një faulli të Gonzalo Rodriguez ndaj Llorente, ishte Pirlo i cili në një nga magjitë e tij me goditje dënimi mposhti portierin kundërshtar duke i dhuruar kualifikimin zonjës së vjetër.
Në derbin e një qyteti në Spanjë, Sevilja mposhti Betis nga pika e penalltive pasi kishte arritur rezultatin 2-0 gjatë 120 minutave, të njëjtat shifra ashtu si një javë më parë, por për kundërshtarin.
Benfikes i mjaftoi barazimi 2-2 ndaj Totenhem dhe pas fitores 3-1 në Ëhite Hart Lane ishte një nga 8 skuadrat kualifikuese. Rezultat shokues pësoi Salcburgu në shtëpi ndaj Bazel 1-2 duke mos shfrytëzuar shifrat 0-0 të takimit të parë në Zvicër. Valencia arriti një tjetër fitore ndaj Ludogorec, Alkmar i mjaftoi barazimi në Rusi ndaj Anzhit, ndërsa Lion edhe pse u mund 2-1 në Plsen ndaj Viktoria preu biletën pas fitores së thellë në Francë me rezultatin 4-1.
als_Latn als_Latn als_Latn als_Latn